The Adventurer: The Curse of the Midas Box

Mariah Mundi and the Midas Box (bahasa Melayu harafiah Mariah Mundi dan Kotak Midas) ialah sebuah filem berbahasa Inggeris yang mula ditayangkan pada tahun 2014.  

Filem Mariah Mundi and the Midas Box ini telah dihasilkan di bawah arahan pengarah Jonathan Newman.

Pelakon
 Michael Sheen sebagai Kapten Will Charity / Bizmillah The Great
 Sam Neill sebagai Otto Luger
 Lena Headey sebagai Monica
 Mella Carron sebagai Sacha
 Ioan Gruffudd sebagai Charles Mundi
 Keeley Hawes sebagai Catherine Mundi
 Aneurin Barnard sebagai Mariah Mundi
 Tristan Gemmill sebagai Isambard Black
 Daniel Wilde sebagai Cleavy
 Xavier Atkins sebagai Felix Mundi
 Vincenzo Pellegrino sebagai Grendel
 Oliver Stark sebagai Glocky
 Ian Reddington sebagai Ratchit
 Ross O'Hennessy sebagai Pekerja hotel
 Paul Lavers sebagai Dunne
 Brian Nickels sebagai Grimm

Ringkasan 
Mariah Mundi tidak mempunyai pilihan selain bersatu dengan Kapten Will Charity untuk merungkai misteri apabila kedua ibu bapanya diculik oleh musuh yang tidak dikenali. Sebelum tertangkap, ibunya sempat menyerahkan   seutas kalung azimat yang terbelah kepada dua bahagian. Satu bahagian kepada Mariah dan satu bahagian lagi kepada Felix. Akibatnya, Mariah terpaksa menyara Felix selepas kejadian itu. Pada suatu hari, adiknya telah hilang dan disyaki telah diculik oleh beberapa penjahat dan disembunyikan ke sebuah hotel mewah. 

Pengembaraan mereka membawa ke hotel Prince Regent yang dilihat terlalu megah untuk golongan bangsawan, sebuah hotel menggunakan teknologi wap panas untuk beristirahat dan terletak di sebuah pulau kecil jauh dari jangkauan pentadbiran Empayar British. Mariah, dengan bantuan Sacha, mula membongkar rahsia hotel itu untuk mencari kebenaran di sebalik kehilangan ahli keluarganya, dan menghalang pemilik hitel tersebut, Otto Luger daripada mengusai Midas Box yang terlalu mistik sejak dari zaman Mesir Purba dan penuh kuasa magis selepas kalung azimat itu disatukan bersama. Kapten Will juga terpaksa menyamar sebagai Bizmillah The Great, seorang ahli silap mata untuk hotel tersebut. Dia secara senyap-senyap cuba membantu Mariah dan Sacha merungkai misteri tersebut. Dalam masa yang sama, dia mahu memberkas Otto yang terlibat dengan pembunuhan pemilik asal hotel tersebut. 

Pada akhirnya, Kapten Will berjaya membunuh Otto dan menyerahkan kotak Midas untuk disimpan oleh jabatan khazanah empayar. Disitulah misteri terungkai mengenai penculikkan beberapa kanak-kanak di pulau tersebut. Kali ini, Will pergi untuk mencari ibu bapa Mariah, yang masih hilang. Dia berjanji akan kembali semula kepada Mariah selepas menjumpainya. Sebuah adegan pertengahan kredit menunjukkan bahawa ibunya telah dibawa ke negara Mesir oleh penjahat Gormenberg yang juga suaminya, ayah kepada Mariah.

Rujukan

Pautan luar 

Mariah Mundi and the Midas Box
Mariah Mundi and the Midas Box
Mariah Mundi and the Midas Box